o
Tervetuloa Käännekohtaan.
Olemme tämän vuoden aikana tehneet ohjelmia eri puolilta
maailmaa, mm. Karibealta ja Kiinasta.
Tänään teemme ohjelmaa täällä Nigerian pääkaupungissa Abujassa.
Kävin täällä ensimmäistä kertaa 20 vuotta sitten, jolloin täällä
oli vain muutamia rakennuksia.
Sekä Abuja, että Käännekohta ovat kasvaneet, joten meidän sopii
tehdä täältä ohjelma vuosipäivämme kunniaksi.
Aloitetaan juhlat kuulemalla eräästä legendaarisesta
kriketinpelaajasta.
Hansie Cronje oli eteläafrikkalainen kriketinpelaaja,
jonka ura päättyi koko maailmaa puhuttaneeseen skandaaliin.
Hän kuoli traagisesti vuonna 2002, mutta hänen legendansa elää
uudessa elokuvassa, joka kertoo tämän miehen traagisesta peliurasta
sekä siitä, kuinka hänen elämänsä kääntyi vielä nousuun.
Upea elokuva.
Elokuva kertoo todellisesta henkilöstä
ja todellisesta Jumalasta.
Yksi Etelä-Afrikan suurimmista elokuvista on saanut ensi-iltansa.
Tämä ajankohtainen elokuva kertoo katumuksesta ja lunastuksesta.
Hansien elämäntarina on päässyt elokuvan aiheeksi.
Elokuvaa kuvattiin kolmella eri mantereella, ja se kertoo Hansien
pimeimmästä elämänjaksosta ja siitä, kuinka hän löysi Jeesuksen.
Hansie on sankarini. Hän pelastui vasta elokuvan lopussa.
Paras hetki oli se, kun Hansie katui ja kääntyi Jumalan puoleen.
Hansie oli tiiminsä johtaja ja pelaajiensa inspiraation lähde.
Hän oli jokaisen lapsen sankari ja Etelä-Afrikan ylpeys.
Hansie oli kuitenkin vain ihminen.
Vaikka Hansie rakastikin Herraa ja eli kurinalaisesti,
hän odotti tiimiltään paljon ja näytti esimerkkiä.
Tämä oli hänen virheensä.
Vuosina 1997-2000 hän eli niin kiireistä elämää, ettei ehtinyt
hiljentyä ollenkaan.
Silloin ei jää aikaa omille ajatuksille, eikä edes Jumalalle.
Paineen alla ihmiset saattavat toimia luonteensa vastaisesti.
Näin tapahtui Hansielle. Hän lankesi kiusaukseen.
Vuonna 2000 Hansien krikettiura päättyi traagisesti.
Hänen kännykkäpuhelunsa päätyivät intialaiseen sanomalehteen.
Häntä alettiin epäillä pelitulosten järjestämisestä.
Hansie kiisti syytökset viikon ajan, mutta myönsi sitten tekonsa.
Sinä päivänä kansa hylkäsi sankarinsa.
Meillä kaikilla on pimeä puolemme.
Kysymys kuuluukin, osaammeko käsitellä sitä?
Hansien tunnustuksen jälkeen asia tutkittiin. Etelä-Afrikan kaikkien
aikojen krikettimestari sai pelikiellon.
Tarina perustuu tuhlaajapojan kertomukseen.
Hienointa tarinassa on Jumalan armo. Jos käännymme synnistä,
Jumala antaa meille anteeksi.
Hansie alkoi etsiä Jumalan anteeksiantoa ja rakkaan maansa
luottamusta.
Hänen etsintänsä kuitenkin päättyi lento-onnettomuuteen vuonna 2002.
Toivon, että katsojat näkisivät inhimillisen tarinan,
eivät pelkkää kristillista tarinaa tai urheilutarinaa.
Tässä on mies ja hänen elämäntarinansa.
Tarinan kertovat hänen vanhempansa, sisaruksensa ja ottelukaverinsa.
Haastattelimme kaikkia näitä ihmisiä elokuvaa varten.
Tuottaja Frans Cronjelle veljen tarinan tuominen valkokankaalle
ei ole ollut yksinkertaista.
Sanoin usein Hansielle, että meidän pitäisi kirjoittaa
hänen tarinansa ylös ja tehdä siitä kirja tai dokumenttiohjelma.
Hansie sanoi, ettei tarinaa voi kertoa, ennen kuin se on valmis.
Emme arvanneet, että hänen tarinansa tulisi valmiiksi pari
kuukautta tuon keskustelun jälkeen.
Olemme kiitollisia voidessamme olla täällä tänään.
Toivon, että elokuva koskettaa monia ihmisiä.
Eikö ollutkin aika koskettava tarina.
Kysynkin teiltä, kuinka kokonaisen kansakunnan luottamuksen voi
ansaita uudelleen?
Tämä ei koske vain urheilutähtiä, vaan myös kansanjohtajia
ja kaikkia, jotka ovat rikkoneet muiden luottamuksen.
Vielä tärkeämpi kysymys kuitenkin on, kuinka saada Jumalan luottamus?
Kuinka saada hänen anteeksiantonsa?
Olemme kaikki tehneet tekoja, joista emme toivoisi
muiden tietävän. Kukaan ei ole täydellinen.
Palvelemme kuitenkin rakastavaa Jumalaa, joka on aina valmis
antamaan anteeksi.
En tiedä, minkä asian kanssa sinä kamppailet.
Ehkä olet pettänyt jonkun luottamuksen.
Minulla on sinulle hyviä uutisia. Jos huudat Jeesusta apuun,
hän tekee kaikesta uutta.
Lähesty häntä lapsenuskossa:
Jumala, anna minulle anteeksi. Tee minusta uusi ihminen.
Lunasta minut ja anna minulle uusi elämä.
Seuraavaksi kerromme miehestä, jonka painajainen muuttui todeksi.
Sillä niinkuin maa tuottaa kasvunsa
ja niinkuin kasvitarha saa siemenkylvönsä versomaan,
niin saattaa Herra, Herra versomaan vanhurskauden ja kiitoksen
kaikkien kansojen nähden. Jes. 61:11
Tervetuloa takaisin Käännekohtaan.
Seuraavan kertomuksen mies joutui kokemaan pahimman painajaisensa,
kun hän vahingossa ajoi oman poikansa yli.
Pikku-Thomas oli niin pahoin loukkaantunut, että hänet vietiin
lähimmästä sairaalasta seuraavaan. Lääkärit eivät olleet toiveikkaita.
Vanhemmat päättivät kuitenkin turvautua korkeampaan tahoon.
Tiesin heti, ettei tiellä ollut mitään muuta, kuin poikani.
Tunsin sairaalloisen tunteen vatsanpohjassani.
Tavanomaiselta vaikuttanut aamu kääntyi yhtäkkiä painajaiseksi.
Koin sellaista kauhua, jota en toivoisi kenenkään kokevan.
Jouduin miettimään, jääkö poikani eloon.
Kevinin ja Tiffanyn päivästä tuli painajaismainen, kun Kevin ajoi
vahingossa kahden poikansa päälle.
Autossani on korkea puskuri, joten en nähnyt poikia siinä edessä.
Käynnistin auton ja ajoin eteenpäin vain metrin verran. Yhtäkkiä tunsin
jotain pyörien alla.
Minulla oli jotain kädessäni. Heitin sen maahan ja kirkaisin.
Ensimmäinen ajatukseni oli saada Teener pois auton alta.
Kysyin häneltä, pääseekö hän siirtymään itse.
Teener pääsi liikkumaan. Thomas oli kuitenkin jumissa renkaan alla.
Vedin Thomasin renkaan alta.
Tunnelma oli paniikinomainen.
Lähdimme viemään häntä autolla sairaalaan.
Teenerillä oli vain pari naarmua, mutta Thomasin laita oli huonompi.
Thomas vuoti paljon verta ja itki.
Lääkärit leikkasivat hänen vaatteensa ja alkoivat
tutkia hänen vammojaan.
Pian lääkärit kuitenkin tajusivat, etteivät voineet tehdä mitään.
He sanoivat, etteivät voi hoitaa tällaisia vammoja.
He lähettivät meidät lastensairaalaan,
jotta Thomas saisi oikeanlaista hoitoa.
Aloimme ymmärtää vammojen vakavuuden.
Lääkärit epäilivät pojan mahdollisuuksia.
Lantio oli murtunut neljästä kohtaa. Lapset eivät yleensä
selviä niin vakavista vammoista.
Lääkärit arvioivat, että Thomasin on jäätävä sairaalaan ainakin
kolmeksi viikoksi ja pidettävä puolivartalokipsiä 6-8 viikon ajan.
Huonot uutiset muuttuivat pian rukoukseksi.
Rukoilin ja sanoin Jumalalle, että tarvitsen häntä, ja
että poikani tarvitse parantumista.
Tiesin, etten voisi kestää sitä, jos poikani vammautuisi koko
loppuelämäkseen.
En voisi kestää hänen kipuaan tietäen, että minä aiheutin sen.
Tapaus todella mursi hänet.
Kerroin hänelle, etten syytä häntä tapahtuneesta.
Tapahtunutta ei olisi voinut estää.
Kerroin miehelleni rakastavani ja tukevani häntä yhä.
Thomasin tilanteen vakavuus tuli yhä selvemmäksi.
Tiffany alkoi huutaa Jumalan puoleen.
Sanoin Herralle, etten edes tiedä, mitä rukoilla.
Pyysin vain, että hän parantaisi Thomasin.
Paranna poikani ja aviomieheni, ja auta minua selviämään tästä.
En tiennyt, miten voisin selvitä.
Keskeytimme jumalanpalveluksen ja aloimme rukoilla.
Lukuisat ihmiset ottivat meihin yhteyttä ja kertoivat rukoilleensa
puolestamme. Saimme kuulla eri ihmisistä eri puolilta maata.
Puolestamme rukoiltiin valtavasti. Se rohkaisi meitä suunnattomasti.
Jumala kuuli rukoukset, ja Thomas toipui paljon lääkäreiden
arvioita nopeammin.
Hän pääsi kotiin jo viikon sairaalajakson jälkeen.
Kokovartalokipsiä hänen täytyi pitää vain viisi viikkoa.
Näemme ihmeitä koko ajan. Potilaamme toipuvat joskus
ihmeen nopeasti. Kun 4-tonninen auto ajaa 2-vuotiaan yli, on ihme,
että hän pystyy kävelemään.
Jumala voi parantaa mitä vaan.
Jumala ylitti kaikki toiveemme ja odotuksemme.
Hän paransi Thomasin.
Minun ei tarvitse nähdä häntä pyörätuolissa.
Hän ei edes onnu.
Thomas tietää, miksi Jumala paransi hänet.
Jotta voisin kertoa hänestä monille, jotka eivät
vielä tunne häntä, ja jotta voisin mennä kaikkeen maailmaan
julistamaan evankeliumia.
Mikä voimallinen tarina.
Kiitän Jumalaa teknologiasta ja lääkäreistä.
Joskus ne eivät kuitenkaan riitä, vaan joudumme luottamaan
kaikkivaltiaaseen Jumalaan.
Thomasin vanhemmat tekivät juuri näin.
Jes. 53:5 sanoo: Mutta hän on haavoitettu meidän
rikkomustemme tähden, runneltu meidän pahain tekojemme tähden.
Rangaistus oli hänen päällänsä, että meillä rauha olisi,
ja hänen haavainsa kautta me olemme paratut.
Ehkä sinäkin olet saanut tuntea, kuinka lääkärit eivät onnistu
auttamaan sinua.
Haluan sanoa sinulle tämän: jos huudat Herran nimeä,
hän vapauttaa ja parantaa sinut.
Raamattu kysyy meiltä, kenen sanaan luotamme.
Me uskovat voimme aina luottaa Jumalan sanaan.
Raamattu sanoo, että jos uskomme häneen ja huudamme hänen nimeään,
parannumme Jeesuksen veren kautta. Voimme olla tästä varmoja.
Mikset huutaisi Jeesusta avuksesi tänään?
Pyydä häntä parantamaan ja vapauttamaan sinut.
Pysy kanssamme, niin saat kuulla lisää jännittäviä tarinoita.
Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö; te olette suurempiarvoiset
kuin monta varpusta. Luuk. 12:6-7
Tervetuloa takaisin Käännekohtaan.
Lahjakas nigerialainen laulaja Asu Ekiye tekee ylistyslauluja
Jeesuksesta, joka parantaa ja vapauttaa joka tilanteessa.
Silti hän ei itse saanut vuosiin kokea parantumista.
Hän ja hänen vaimonsa yrittivät turhaan lasta.
He kuluttivat tuhansia dollareita hyödyttömiin hoitoihin.
Eräänä päivänä he päättivät luottaa Jeesukseen.
Vuosia kului, eikä lasta kuulunut. Silti he jatkoivat uskomista.
Asu Ekiye on yksi Nigerian menestyneimmistä
kristillisistä laulajista.
Hänen musiikissaan kaikuvat high life, afrikkalainen perinnemusiikki ja
R'nB. Tämä soundi on saanut miljoonia faneja.
Asun kahta ensimmäistä levyä on myyty yli 10 miljoonaa kappaletta.
Hän sanoo, että hänellä on hyvä syy ylistää Jumalaa musiikillaan.
Monet ihmiset elävät laittomuudessa.
Itse olin yksi heistä. Monet muut ovat jo kuolleet.
Uskon, että Jumala säästi henkeni, jotta voin tuntea hänet.
Asun ylistysmusiikki on tuonut hänelle paljon
kansainvälistä tunnustusta.
Asun elämän täytti kuitenkin tyhjyys,
jota palkinnot eivät voineet täyttää.
Kun menimme 11 vuotta sitten naimisiin päätimme,
että vietämme vuoden ensin kahdestaan ennen lasten tuloa.
Vuoden päästä kuitenkin huomasimme,
ettei lapsia alkanutkaan tulla.
Luulimme, että kyseessä on vain pieni viivästys, joten emme
lähteneet heti etsimään lääketieteellistä ratkaisua.
Kahden vuoden kuluttua olimme yhä lapsettomia.
Olin hyvin murheellinen. Pastorimme yritti rohkaista meitä ja
saimme uskon ja toivon sanoja.
Kotona olo kuitenkin tuntui yksinäiseltä ilman lasta.
Itkin usein. Mieheni yritti valaa minuun toivoa.
Kolmen avioliittovuoden jälkeen pariskunta päätti hakea
lääketieteellistä apua, masentavin tuloksin.
Tuloksista ei saanut mitään toivoa.
Tämä oli meille kova koettelemus.
Seitsemään vuoteen emme saaneet lasta.
Meille ehdotettiin hedelmöityshoitoja.
Ensimmäiset kaksi hoitokertaa epäonnistuivat.
Jos vaimoni tulikin raskaaksi, raskaus keskeytyi aina viiden
kuukauden kohdalla. Pettymyksen kierre oli rankka.
Panimme silti uskomme Jumalaan.
Jumalaan luottaminen tarkoitti rukousta ja uskoa.
Silti mikään ei muuttunut.
Yksi vaikeimpia asioita oli mennä laulamaan ihmisille ja rohkaista
heitä, ja tulla kotiin itkevän vaimon luo.
Kaikesta huolimatta pariskunta päätti uskoa Jumalaan.
Aloimme ottaa uskon askelia.
Kävin ostamassa vauvanvaatteita.
Ripustin ne kotiimme. Sitten rukoilimme ja sanoimme Jumalalle,
että uskomme hänen voivan antaa meille lapsen.
Vaimoni kirjoitti seurakunnan kolehtilappuun valitsemamme
pojan nimen, Marvellous.
Vaimoni kirjoitti siihen Marvellous Asu Ekiye.
Aina kun annoimme kymmenyksiä, annoimme myös poikamme puolesta.
Mitään ei tapahtunut seitsemään vuoteen.
Sitten Kune alkoi voida pahoin.
En uskonut korviani, kun kuulin olevani raskaana.
Olin liian iloinen.
Kotiin tullessani löysin Asun tapansa mukaan lauleskelemasta.
Kerroin hänelle, että olin raskaana.
Ennen kuin tiesimmekään, vauva jo syntyi.
Otin kamerani mukaan synnytyssaliin,
olimmehan odottaneet tätä seitsemän vuotta.
Tarina ei kuitenkaan päättynyt tähän.
12 kuukauden kuluttua saimme toisen lapsemme.
Ennenkuin ehdimme tottumaan kahteen poikaan seitsemän lapsettoman
vuoden jälkeen, tuli jo kolmas.
Nyt Asu ylistää Jumalaa entistä innokkaammin.
Hän tietää, että Jumala todella välittää ihmisistä ja auttaa niitä,
jotka luottavat häneen.
Kaikki ratkaisut löytyvät Jumalasta.
Jos olet Kristuksessa ja palvelet Jumalaa, hän ei voi hylätä sinua.
Usko Jumalaan, äläkä menetä toivoa. Viivytyksellä on aina jokin
tarkoitus. Jumala auttaa sinua, niinkuin hän auttoi minuakin.
Olipa taas ihmeellinen kertomus.
Raamattu kysyy, kenen sanaan luotamme.
Me luotamme Jumalan sanaan.
Yliluonnollisia ihmeitä tapahtuu ympäri maailmaa joka päivä.
Ihmeitä tapahtuu yhä, kuten Asu ja monet muut voivat todistaa.
Ehkä kamppailet sairauden kanssa, tai läheisesi on sairaana.
Lääkärit eivät voi tehdä mitään muuttaakseen tilannetta.
Haluan kertoa sinulle, että Jeesus on tänään sama kuin eilen.
Hän voi muuttaa elämäsi.
Raamattu kertoo, kuinka Jeesus ristillä sanoi
"sen olevan täytetty".
Kreikassa sana tarkoittaa sitä, että täysi maksu on maksettu.
Jeesus kuoli sekä syntiesi, että parantumisesi puolesta.
Haluan haastaa sinut tänään. Ehkä sinäkin haluaisit lapsen.
Ihme odottaa sinua kulman takana.
Sinun tarvitsee vain huutaa Jeesuksen nimeä ja pyytää
häntä parantamaan sinut ja muuttamaan tilanteesi.
Jos et kuitenkaan vielä tunne Jeesusta, tarvitsee
sielusi parannusta. Tarvitset syntien anteeksiantamusta,
ja se on tarjolla tänään.
Rakastava isäsi on valmistanut sinulle tien pojassaan Jeesuksessa.
Oli tarpeesi sitten parantuminen tai syntien anteeksianto,
pyydä Jeesusta tulemaan elämääsi ja muuttamaan sen.
Luota häneen tänään. Elämäsi tulee muuttumaan.
Tässä oli kaikki 10-vuotispäivän juhlaohjelmastamme,
jonka lähetimme täältä Nigerian kauniista pääkaupungista.
Haluamme kiittää teitä näistä kymmenestä vuodesta,
joiden aikana olemme saaneet astua koteihinne.
Tässä lopuksi saat kuulla Asu Ekiyen laulun Ebikamo.
Omasta ja tiimimme puolesta haluan toivottaa sinulle siunausta.
Kun aattelen sitä, mitä teit mun puolestain
Kuinka nostit mut ylös kuopasta
Sanat ei riitä kertomaan, mitä susta aattelen
Isä Jumala, iloitsen, kun sua katselen
Kun aattelen sitä, mitä teit mun puolestain
Kuinka nostit mut ylös kuopasta
Sanat ei riitä kertomaan, mitä susta aattelen
Isä Jumala, iloitsen, kun sua katselen
Suomennos: Hanna Tischer